<classify> Chanzo cha picha, INTERSCOPE RECORDSHip-hop inaweza kuonekana kama ulimwengu wa wanaume, lakini wanawake wamekuwepo tangu mwanzo.sherehe maarufu ya Bronx iliyozalisha wasanii hao iliandaliwa na Cindy Campbell , mwanafunzi wa shule ya upili ambaye alikuwa akichangisha fedha ili kujinunulia ngguo za shule. Ni Cindy aliyemwalika nduguye Clive maarufu DJ Kool Herc kucheza muzikiMuda si muda, mwimbaji wa zamani wa RB Sylvia Robinson alianzisha pamoja lebo ya kwanza ya muziki ya hip-hop duniani, Sugar Hill Records. Kando na nyimbo za kihistoria kama vile Rappers Delight, pia alitoa rekodi za kwanza za kurap za wanawake wote, Funk You Up by The Sequence akimshirikisha Angie Stone ambaye wakati huo hakujulikana.Lakini aina hii ya muziki ilipozidi kuwa maarufu, waanzilishi kama Roxanne Shanté, Kool Lady Rock na MC Sha-Rock walifunikwa na wenzao wa kiume.Mapambazuko ya gangsta rap katika miaka ya mwanzoni mwa mwaka 1990 iligeuza hip-hop kuwa klabu zaidi ya wavulana.Aina hii ya muziki inapofikisha miaka 50, makala mpya ya sehemu tatu ya BBC inalenga kusahihisha rekodi hiyo.Imesimuliwa na Neneh Cherry,miongoni mwa wanawake wa kwanza waanzilishi wa muziki wa Hip-Hop wanatambua mchango wa wasanii kama Queen Latifah, MC Lyte, Rah Digga na Lil Kim, huku wakiangazia kizazi kipya - Ice Spice, Little Simz, Doja Cat - wakiwa mstari wa mbele katika uvumbuzi wa rap.Miongoni mwao ni rapa mzaliwa wa Philadelphia, Eve, MC mkali ambaye aliibuka kama sehemu ya picha ya Ruff Ryders, na kufanikiwa kutoa vibao vikubwa kama vile Whos That Girl? na Let Me Blow Ya Mind.Tulimwomba achague wanawake watano ambao walikuwa wamebadilisha mkondo wa hip-hop. Hiki ndicho alichosema;Chanzo cha picha, Getty ImagesQueen Latifah hakuwa rapper wa kwanza wa kike, lakini alikuwa wa kwanza kuwa nyota. Akiwa na mtindo wa kuongea moja kwa moja ambao ulisisitiza nguvu za kike na ufahamu wa Afrocentric, vibao vyake vilijumuisha U.N.I.T.Y, Ladies First na Mama Gave Birth To The Soul Children.Maneno yamekuwa kitu ambacho nimependa. Tangu nilipokuwa na umri wa miaka minane, niliandika mashairi kila mara. Na hiyo ni wazi iligeuka kuwa rap, ndivyo rap ilivyo.Queen Latifah, MC Lyte na Salt-N-Pepa - hao ndio wanawake walionionesha ninaweza kufanya hivi. Wakati wowote nilipowaona, nilihisi hivyo ndivyo ninvyoweza kuwa mimi.Lakini siku zote nilihisi ukaribu wa kipekee na Queen Latifah, labda kwa sababu yeye anatoka Jersey na mimi ni wa Philly, lakini pia kwa sababu nilikuwa mithili ya kijana wa kiume nilipokuwa mdogo. Niliona ugumu huo ndani yake, pia: anasimama imara katika mwanamke, lakini pia hutegemea na wavulana.Na kwa sauti, yeye ni wa kushangaza. Anazungumzia fahari yake ya kuwa mwanamke mweusi na kuhusu umoja wa wanawake: tusimame pamoja, si lazima tuwe na ushindani, tusherehekee.Kazi yake imekuwa mwongozo kwangu, katika suala la maisha marefu na ustadi katika muziki.Chanzo cha picha, Getty ImagesLauryn Hill alithibitisha uwezo wake wa rap kwenye nyimbo za Fugees kama vile Vocab na How Many Mics, lakini ulikuwa ni mchanganyiko wa hip-hop, soul na reggae kwenye wimbo wake wa kwanza wa The Miseducation of Lauryn Hill ambao uliimarisha urithi wake. Hadi leo, anasalia kuwa rapa pekee wa kike kushinda tuzo ya Grammy ya Albamu Bora ya Mwaka.Ninampenda hadi kufa. Fugees kwa ujumla ilikuwa ya kushangaza, lakini kuwa na Lauryn huko kuliwapeleka kwenye urefu wa juu, kwa hakika.Alirap kuhusu mambo yasiyo ya kawaida. Alikuwa na mtindo tofauti sana, Ilikuwa karibu na jazzy, kwa namna fulani. Ninarejelea kama The Fugees, The Roots, A Tribe Called Quest, walikuwa na mapigo tofauti.Lauryn alikuwa tofauti. Alituelimisha.Chanzo cha picha, Getty ImagesMbunifu, asiyeweza kulinganishwa Missy Elliott alibadilisha sauti ya hip-hop milele, na midundo yake ya kigeni na video kubwa zaidi za maisha. Vibao kama vile Get Ur Freak On na Work Mara nyingi viliigwa, lakini havikufanywa vyema, huku Missy akiweka chapa shindano lake beat biters.Missy alitupeleka katika ulimwengu huo wa pop. Kila kitu kilikuwa kikubwa zaidi na zaidi na zaidi. Alileta kipengele cha maonesho kwa hip-hop katika uwasilishaji wake na video zake.Na ninachopenda kuhusu Missy ni kwamba, kwa sababu alikuwa na mkono wa kuandika nyimbo nyingi za RB, yeye ni mrembo sana kwa jinsi anavyoimba - ilhali, kabla yake, hilo halikufanyika.Yeye pia alisimama mwenyewe. Mistari kama, Copywritten, so dont copy me Yall do it sloppily , Ninapenda hivyo, kwa sababu wanaume husema mambo hayo kila wakati, lakini Missy alikuwa mcheshi kama walivyokuwa. Na alikuwa sahihi. Alikuwa asilia na alijua.Tulifanya kazi pamoja mara kadhaa. Remix ya Hot Boyz ilikuwa ushiriki wangu wa kwanza katika ulimwengu huo, na aliimba wimbo wa mandhari kwenye kipindi changu cha televisheni.Nyakati ambazo tulikuwa nazo studio, alikuwa akisema hivi ndivyo ninavyofikiria, hivi ndivyo wimbo unavyosikika, nitakuruhusu uwe. Yeye si meneja mdogo. Yeye ni kama fanya mambo yako, na nitakuona baada ya.Daima amekuwa rafiki wa ajabu na msaidizi, na mtu ambaye niliweza kumtegemea katika tasnia.Chanzo cha picha, Getty ImagesMmoja wa watunzi wakali wa maneno kwenye sayari, Nicki Minaj aliingia kwenye tasnia hii na albamu ya Pink Friday ya 2010, wakati ambapo ma-MC wa kike walikosekana kwenye muziki wa hip-hop. Tangu wakati huo, ametoa vibao 133 kwenye chati ya Billboard, vikiwemo Starships, Anaconda na Super Freaky Girl.Yeye pia ni mwerevu sana kuhusu tasnia, kujua nini kinakuja na kwenda na wakati. Amefanya kazi nzuri sana kuwajenga mashabiki wake, na kujua ni wapi kizazi hicho kilikuwa kinakwenda.Kuwa rapa wa kike, au hata mwimbaji nyota wa pop wa kike, ni rahisi kuwekwa kwenye sanduku na wakati mwingine lazima ufanye mambo makubwa ili kujiondoa kwenye sanduku hilo.Nadhani Nicki na Doja Cat, ambao mimi ni shabiki mkubwa wao, wanapambana sana kuwa wasanii wanaotaka kuwa. Hili ni jambo bora kabisa.Chanzo cha picha, RCA RECORDSRapa ambaye ni vigumu kumfikia, anayeishi Brooklyn, Leikeili47 huficha utambulisho wake ndani ya barakoa, na kuhakikisha kuwa anaangazia maneno yake umahiri na yanayonukuliwa.Nilikuwa nikitazama tamthilia ya HBO Vinyl na wimbo huu ukatoka ambao sikuutambua. Nilikuwa kama ngoja, ni nani anayefanya hivi? kwa hivyo niliifanya Shazam, na nikaingia kwenye hii Leikeili47 ya kuzamia kwa kina. Sikuwahi kuangalia nyuma.Ikiwa wewe ni mkuu wa hip-hop ambaye umevutiwa na maneno, na unataka kusikia hadithi nzuri na kuhisi kitu, yeye ni wa kushangaza.Haonyeshi utambulisho wake, anaruhusu tu nafasi yake katika chati za muziki kujieleza. Ninaweza kusema yeye ni MC kamili wa pande zote... Nahitaji tu aachie muziki zaidi!  <topic>: BURUDANI 